Anders Rogg

Anders Rogg (født 1956 i Oslo) er en norsk musiker, skuespiller og regissør.
Etter fullført gymnas (Katedralskolen i Oslo) arbeidet han 1974–77 ved Riksteatret som inspisient. Deretter ble han et sentralt medlem i den frie teatergruppen Tramteatret fra 1977 til 1986, som skuespiller, komponist, sanger og pianist. Gruppen laget en lang rekke forestillinger for teater, radio og TV. Størst popularitet oppnådde de i NRK, med fire serier i ungdomsprogrammet Halvsju. Tramteatret spilte inn i alt ti LP-er. Som Leon Latex i TV-seriene om Pelle Parafins Bøljeband ble Anders Rogg en velkjent figur for en hel generasjon unge seere.
I Tramteatrets senere periode spilte Rogg også i flere teateroppsetninger utenfor gruppa, blant annet på Oslo Nye Teater. Senere har han samarbeidet om musikkalbum med Kine Hellebust, Eli Rygg og Kristin Solli Schøien ved siden av fire CD-produksjoner under eget navn. Videre er et samarbeid med Audun Myskja. I perioden 1985–1999 arbeidet han som frilansregissør ved diverse teaterproduksjoner rundt i Norge, blant annet for UKA i Trondheim. Deretter ble han fulltidsansatt ved Kirkens Bymisjon i Oslo som kulturleder.
I 2006 begynte Rogg som frilanser igjen, og ble med som pianist, skuespiller og komponist i friteatergruppen Opplysningskontorets suksessforestilling Sannheten om 2005 (og resten!) på Parkteatret. På Det norske teatret gjorde han stor suksess som en av syv skuespillere i musikal-komedien Evig ung (2009). Han spilte, i likhet med de andre, seg selv som svært gammel og dement. Evig ung vant NRKs Komiprisen 2009 for beste sceneforestilling og ble også nominert til Heddaprisen. I 2011 turnerte stykket hele Norge med Riksteatret. Sammen med de tidligere Tramteatret-medlemmene Kine Hellebust, Terje Nordby og Liv Aakvik stiftet han i 2018 teaterkompaniet Frie Radikale, som turnerte med forestillingen Hysj! i 2020.
Anders Rogg stod fram som homofil i et intervju med ungdomsbladet Det Nye i 1981. Han har senere deltatt aktivt innenfor homomiljøet i Norge, både som musiker og inspirasjonskilde. Både NRK, Tønsbergs Blad og Dagbladet omtalte Anders Roggs bryllup med kjæresten Yngvar Myrvold som det første egentlige bryllupet mellom to homofile i Norge.


== Diskografi ==
Fra innsida (1984), med Kine Hellebust
Mot yttersida (1987), med Kine Hellebust
Where Waves Come to Die (1994)
Rødfargen som forsvant (1995), med Eli Rygg
Lyden av lys (2001)
Videre (2005)
Nattasanger (2017)
Stille Eufori (2022)


=== Tramteatret ===
Deep Sea Thriller …og enda mer (1977)
Tramfart (1978)
Back to the 80’s (1980)
Pelle Parafins Bøljeband (1981)
Tramteatret (1982)
B-by-livet går sin gang (1982)
Dagbladets Sommerkassett (1983)
Det går alltid et korstog (1983)
Beste sanger (1984)
Drømmen om Elin (1985)
Randi og Ronnis restaurant (1986)
Tramteatrets krøniker (1995)
25 beste (2001)
40 beste (2003)


=== Singler ===
Stem på meg!/Oj, vad det viftar (1979)
(Her kommer) Pelle Parafins Bøljeband/Serum Serum (1980)
Det er vår tur nå/Æ og du (1981)
Tilbake til by'n/Til gleden (1981)
Det enkleste er pistol/En mann (1981)
Naken greve jager neger med øks/Sommervalsen (1982)
B-by-livet går sin gang/Velkommen hjem min modige Kamelia (1982)
Samba rundt gullkalven/Lyset skal komme (1983)
Smakebiter fra Beste sanger (1984)
Randi & Ronnys restaurant/Flom (1986)
Tramteatrets krøniker – Serum serum (1995)
Så lenge verden består (2011)


=== Deltar på ===
Halvdan Sivertsen: Nordaførr (1979)
CL Musikk: Norsk svensk top hits (1980)
Helge Høgberg AS: Ski-sprøyt & 10 Smash Hits (1981)
Home's Musikk: Gullkassetten 81 (1981)
Greyhound Band & Nidaros Studio-orkester: Norske og engelske topp hits (1981)
Rauset & Burgess: Landskap med to figurer (1982)
Leif Juster & Irén Hovde: Disco-Leif i farta (1984)
Comfort: Comfort Jubileumskassett – 10 år 1974–1984 (1984)
ManpowerGroup: Frihet med Manpower AS (1985)
VG: På gang 27 (1987)
Norges sang- og musikkråd: N.S.M.R. Kassetten 87/88 (1987)
Mariann Records: Norske blinkskudd (1988)
NorDisc: 40 norske ballader (1992)
Kine Hellebust: Kom rekk meg handa (1993)
Kristin Solli Schøien: Herman Wildenvey – Jeg synger min sang for vinden (1993)
Audun Myskja: Ut av egget (1993)
The Record Collection: Store norske ballader 1 (1994)
NorDisc: Fine norske sommerlåter 3 (1994)
Kine Hellebust: Det hainnle om å leve – mellom anna (1997)
Egmont Music Club: Det beste av norsk musikk 1983–1985 (1998)
Dreads: Hvem taler dalens sak?/Motorvei (1999)
Frituna: Tande-P: Mine favoritter (2000)
Fete Hits: Reiseradioens sommerklassikere (2001)
Tylden & co: 30 år med Norsktoppen (2003)
Marianne Krogness: Jeg skal bare …. (2004)
Barneselskapet: Barnas kuleste sanger! (2004)
Adrien: The Superwish Album (2005)
Unidisc: Norsk musikk i 100 – Vol. 5: Norge rundt (2005)
GERIA: Musikkpreferanse-CD (2005)
Carl Petter Opsahl: Improvisions (2005)
Kirkelig Kulturverksted: Kirkelig Kulturverksted – The No. 1 Norwegian Label 2006 (2006)
Sarah Nebel: Great White (2008)
McMusic: Norsk visesang i 50 år (2008)
Marianne Krogness & Karoline G. Herlofsen: Molly og Partner (2009)
ESS Engros: Norsk på norsk – Ballader (2013)
Scandinavia Event: We Love the 80's (2014)
MAI/Universal Music: MAI 1973–1983 (2016)
Paolo Vinaccia: Mystery Man (2018)


== Filmografi ==


=== TV-serier ===
Serum Serum (1979), som Leon Latex
Pelle Parafins Bøljeband og automatspøkelsene (1980), som Leon Latex
Hemmelighetene i B-by (1982), som Walenzius, Bjåten og Fridtjof Klink
Randi og Ronnis restaurant (1986), som Leon Latex
Kampen om kronen (1987)
Knutsen på frifot (1989), som Postmannen
Valpekullet (2011), som seg selv
Rekyl (2018), som sponsor
Wisting (2019), som Kåre


== Referanser ==


== Eksterne lenker ==
(en) Anders Rogg på Internet Movie Database 
(no) Anders Rogg hos Sceneweb 
(en) Anders Rogg på Discogs 
(en) Anders Rogg på MusicBrainz 
(en) Anders Rogg på Songkick